
טוב ורע כאשרת כניסה 
יאיר גרדין
נאומו של משה בפרשת דברים מחזיר אותנו ארבעים שנה לאחור אל חטא המרגלים, שעל פי המשנה והגמרא במסכת תענית היה אחד המאורעות ההיסטוריים שהתרחשו בתשעה באב:

'בתשעה באב נגזר על אבותינו שלא יכנסו לארץ,

...אותו לילה ליל תשעה באב היה, 

אמר להם הקדוש ברוך הוא: 

אתם בכיתם בכיה של חינם 

ואני קובע לכם בכיה לדורות'

אך גזירת הכיליון במדבר לא נגזרה על כל העם, ולפי הפסוקים בפרשת שלח העונש ממוקד בקבוצה מסוימת:
'בַּמִּדְבָּר הַזֶּה יִפְּלוּ פִגְרֵיכֶם וְכָל פְּקֻדֵיכֶם לְכָל מִסְפַּרְכֶם מִבֶּן עֶשְׂרִים שָׁנָה וָמָעְלָה אֲשֶׁר הֲלִינֹתֶם עָלָי'

רק אלו שגילם הוא 'מבן עשרים שנה ומעלה', 'כל פקודיכם' שנפקדו בתחילת המסע ושייכים באופן רשמי למחנה ישראל לא ייכנסו לארץ. בניהם שאינם בעלי 'תעודת זהות' ולא הגיעו אל גיל הצבא, הגיל שבו אדם נחשב לחלק מהקבוצה הבוגרת שבעם – לא נכללים בקבוצה החוטאת ויזכו להיכנס.

בנאומו בספר דברים, משה מציג בצורה שונה את היחס בין קבוצת החוטאים לאלו שייכנסו לארץ:

'וְטַפְּכֶם אֲשֶׁר אֲמַרְתֶּם לָבַז יִהְיֶה וּבְנֵיכֶם אֲשֶׁר לֹא יָדְעוּ הַיּוֹם טוֹב וָרָע הֵמָּה יָבֹאוּ שָׁמָּה וְלָהֶם אֶתְּנֶנָּה וְהֵם יִירָשׁוּהָ: וְאַתֶּם פְּנוּ לָכֶם וּסְעוּ הַמִּדְבָּרָה דֶּרֶךְ יַם סוּף'

ספר דברים מאופיין בכך שהוא שם את הדגש על תודעתו של האדם ואל העולם הרוחני שמתוכו הוא פועל בעולם, מעבר לבחינה המשפטית-מעשית שאנו רגילים אליה מספר ויקרא ומחלקים שונים בספר במדבר. גם כאן כאשר מדובר על הראויים להיכנס לארץ התורה לא מגדירה קבוצת אשמים ע"י השתייכות משפטית-גילאית ומתייחסת אל הנכנסים לארץ במישור התודעתי: 'לא ידעו טוב ורע' – ביטוי שמחזיר אותנו הישר אל פרשת גן עדן וחטא אדם הראשון.
 

הקשר בין ארץ ישראל לגן עדן נמצא ברקע הכתובים כבר מפרשת בראשית שנראית כמזהה גיאוגרפית בין גן עדן לארץ, וכך גם לאורך ההגות היהודית לדורותיה. גם הזוהר מזהה את חטא המרגלים עם החלפת עץ החיים בעץ הדעת ובחירה באחרון דווקא:

כיון דשארי משה למשלח (את המרגלים), מה אמר לון: 'היש בה עץ?'

וכי מה הוא דקאמר? 

ואי תימא דלא ידע?! 

אלא הכי אמר משה: אם יש בה עץ, הא ידענא דאנא איעול לתמן, 

מאי עץ? דא אילנא דחיי, ותמן לא הוה אלא בג"ע דארעא, 

אמר: אם יש בה עץ דא – אנא איעול לתמן, ואי לא – לאו אנא יכיל למיעל.

...

תא חזי,

ב' אילנין אינון, חד לעילא וחד לתתא, בדא חיין ובדא מותא, 

מאן דאחלף לון גרים ליה מותא בהאי עלמא ולית ליה חולקא בההוא עלמא, 

ועל דא אמר שלמה (משלי כה) דבש מצאת אכול דייך וגו', 

...

א"ר יצחק: משה אילנא דחיי נקט, ועל דא בעא למנדע אי הוה שכיח בארעא אי לאו, 

ובגין כך אמר 'היש בה עץ אם אין, והתחזקתם ולקחתם מפרי הארץ' 

דהא אילנא דחיי אתחמד לכלא, 

ואינון לא אייתיאו אלא ענבים ורמונים ותאנים, 

באילנא אחרא תליין ואחידן.
 

הזוהר דורש את שאלתו של משה 'היש בה עץ אם אין' כמופנית על עצי גן עדן שנמצאים גם בארץ ישראל, ואת שליחות המרגלים כניסיון לבדוק האם 'עץ החיים בתוך הגן'. משה
 רוצה לדעת האם הוא או התורה שהביא איתו, ייכנסו יחד עם בני ישראל לארץ, האם העם יוכל לזהות בתוכה את עץ החיים ולאחוז בו. החלפת האילנות שמתאר הזוהר מקבילה לבחירתו של אדם הראשון בעץ הדעת
 על פני עץ החיים, והמרגלים שחוזרים מתור את הארץ ובידם ענבים, רימונים ותאנים, אמנם פירות גדולים ומשובחים – אך ללא קשר למקור החיים שלהם שהוא העיקר – ממקדים את שליחותם בצדדים החיצוניים של הארץ, שטוב ורע מעורבים בהם, ומביאים אותם עמם אל העם. בכך נגזר דינם שלא להיכנס לארץ. האדם שחוטא ואוכל מעץ הדעת מגורש מגן עדן, ובניהם של החוטאים שלא ידעו טוב ורע הם הנכנסים אל הארץ.

המדרש ב'פסיקתא דרב כהנא' על מגילת איכה קושר בין חטאו של אדם הראשון למאורעות אחרים שהתרחשו בתשעה באב:
ר' אבהו בשם ר' יוסי בר חנינה פתח: 

והמה כאדם עברו ברית שם בגדו בי (הושע ו: ז). 

והמה כאדם, זה אדם הראשון, 

אמר הקב"ה: אדם הראשון הכנסתי אותו בגן עדן וציויתיו ועבר על ציוויי, 

ודנתי אותו בגירושין ודנתי אתו בשילוחין וקוננתי עליו איכה. 

הכנסתי אותו לגן עדן, ויקח ה' אלהים את האדם וג' (בראשית ב: טו). 

וציויתיו, ויצו ה' אלהים על האדם וג' (שם טז). 

ועבר על ציווי, המן העץ אשר ציויתיך לבלתי וג' (שם ג: יא). 

ודנתי אתו בגירושין, ויגרש את האדם וג' (שם כד). 

ודנתי אותו בשילוחין, וישלחהו ה' אלהים מגן עדן (שם כג). 

וקוננתי עליו איכה, ויקרא ה' אלהים אל האדם ויאמר לו אייכה (שם ט), איכה כתיב.

אף בניו, הכנסתי אותן לארץ ישראל וציויתים ועברו על ציוויי, 

ודנתי אותן בגירושין ודנתי אותם בשילוחים וקוננתי עליהם איכה. 

הכנסתי אותם לארץ ישראל, ואביא אתכם אל ארץ הכרמל (ירמיה ב: ז). 

וציויתים, צו את בני ישראל (ויקרא כד: ב). 

ועברו על ציוויי, וכל ישראל עברו את תורתך (דניאל ט: יא). 

ודנתי אותם בגירושין, מביתי אגרשם (הושע ט: טו). 

ודנתי אותם בשילוחין, שלח מעל פני ויצאו (ירמיה טו: א). 

וקוננתי עליהם איכה, איכה ישבה בדד (איכה א: א)

מימים אלו של וקינה ואבלות על החורבן ועל ניקח אל לבנו להמשיך בתיקון ולבחור בעץ החיים, 

ונתפלל לחידוש ימינו כקדם כמו שדרשו חז"ל
: 'כקדם – כאדם הראשון'.
� בבלי תענית כ"ט ע"א


� במדבר י"ד כ"ט


� דברים א' ל"ט


� הביטוי 'טוב ורע' בהקשר של דעת (ובכלל) מופיע בתנ"ך רק בסיפור גן עדן ובפסוק שאנו עוסקים בו כאן.


� זהר על פרשת שלח, ח"ג קנ"ז ע"א


תרגום:


כיון שהתחיל משה לשלוח (את המרגלים), מה אמר להם: 'היש בה עץ?'


וכי מה הוא שאמר?


וכי תאמר שלא ידע?!


אלא כך אמר משה: אם יש בה עץ, הרי אני יודע שאכנס לשם,


מהו העץ? זה עץ החיים, ושם לא היה אלא בגן עדן שבארץ,


אמר: אם יש בה עץ זה – אני אעלה לשם, ואם לא – אין אני יכול לעלות.


...


בוא וראה, 


שני אילנות הם, אחד למעלה ואחד למטה, בזה חיים ובזה מוות


מי שמחליף אותם גורם לעצמו מוות בזה העולם ואין לו חלק בעולם הבא,


ועל זה אמר שלמה 'דבש מצאת אכול דייך...'


...


אמר ר' יצחק: משה בעץ החיים אחז, ועל כך רצה לדעת אם היה מצוי בארץ אם לאו,


ולכן אמר: 'היש בה עץ אם אין והתחזקתם ולקחתם מפרי הארץ'


שהרי עץ החיים נחמד לכל,


והם לא הביאו אלא ענבים ורמונים ותאנים,


בעץ אחר נתלו ונאחזו.


� שמזוהה בספר הזוהר עם ספירת תפארת, מרכז אילן הספירות, שמתבטאת גם בעץ החיים.


� שמזוהה עם ספירת המלכות, הביטוי של הדברים כלפי חוץ במערכת הספירות, שבראיה שטחית ניתן בקלות לנתקו ממקורו.


� פסיקתא דרב כהנא פיסקא ט"ו -איכה- א' 


� סוף איכה רבה

